CELEX: 32021D1802
Language: bg
Date: 2021-06-10 00:00:00
Title: Решение (Евратом) 2021/1802 на Комисията от 10 юни 2021 година по силата на член 83 от Договора за създаване на Европейската общност за атомна енергия — По-долу е поместено обобщение на основните разпоредби на решението, без да се засяга цялостното действие на решението (нотифицирано под номер C(2021) 3889)

12.10.2021   
               
               
                  BG
               
               
                  Официален вестник на Европейския съюз
               
               
                  L 362/1
               
            
         РЕШЕНИЕ (Евратом) 2021/1802 НА КОМИСИЯТА
         от 10 юни 2021 година
         по силата на член 83 от Договора за създаване на Европейската общност за атомна енергия — По-долу е поместено обобщение на основните разпоредби на решението, без да се засяга цялостното действие на решението
         
            
               (нотифицирано под номер C(2021) 3889)
            
         
         
            
         Адресат на решението е Националният център за ядрени изследвания (Instituto Superior Técnico, Campus Tecnológico e Nuclear – CTN, Португалия), за което центърът бе уведомен на 10 юни 2021 г.
         
            Член 1
            
               1.   Националният център за ядрени изследвания (Instituto Superior Técnico, Campus Tecnológico e Nuclear – CTN) е нарушил разпоредбите на член 78, първа алинея от Договора за Евратом и на членове 3 и 4 от Регламент (Евратом) № 302/2005 на Комисията от 8 февруари 2005 г. за прилагане на предпазните мерки по Евратом (1), като не е съобщил своевременно на Комисията точната и пълна декларация за основните технически характеристики.
            
            
               2.   Националният център за ядрени изследвания (Instituto Superior Técnico, Campus Tecnológico e Nuclear – CTN) е нарушил разпоредбите на член 79 от Договора за Евратом и на членове 7, 8 и 9 от Регламент (Евратом) № 302/2005 за прилагане на предпазните мерки по Евратом, като не е изпълнил задължението за създаване и поддържане на надеждна отчетна система, която дава възможност за пълна инвентаризация на ядрените материали.
            
         
         
            Член 2
            
               1.   Комисията отправя предупреждение към Националния център за ядрени изследвания (Instituto Superior Técnico, Campus Tecnológico e Nuclear – CTN).
            
            
               2.   Предупреждението се налага с разбирането, че слабостите, изброени в член 1, ще бъдат отстранени възможно най-бързо.
            
            
               3.   Въз основа на доклада, посочен в член 3, и на собствените си проверки Комисията ще оцени дали CTN е спазил изискванията, посочени в параграф 2.
            
         
         
            Член 3
            В срок от три месеца от датата на настоящото решение CTN предоставя на Комисията доклад, в който се описват мерките, предприети за отстраняване на пропуските, изброени в член 1. CTN взема мерки за недопускане на подобни пропуски в бъдеще.
         
         
            Член 4
            
               1.   Адресат на настоящото решение е Националният център за ядрени изследвания (Instituto Superior Técnico, Campus Tecnológico e Nuclear – CTN, Португалия).
            
            
               2.   Настоящото решение се съобщава на Португалската република.
            
         
         
            Съставено в Брюксел на 10 юни 2021 година.
            
                
            
         
         
            (1)  OВ L 5, 28.2.2005 г., стр. 1.